Document ID: 32004R2256

UREDBA KOMISIJE (ES) št. 2256/2004
z dne 14. oktobra 2004
o spremembi Uredbe Sveta (ES) št. 747/2001 v zvezi s tarifnimi kvotami Skupnosti za nekatere proizvode s poreklom iz Egipta, Malte in Cipra in v zvezi z referenčnimi količinami za nekatere proizvode s poreklom iz Malte in Cipra
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah Pogodb, na katerih temelji Evropska unija (1), in zlasti člena 57(2) Akta,
ob upoštevanju Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov, ter o razveljavitvi uredb (ES) št. 1981/94 in (ES) št. 934/95 (2), in zlasti člena 5(1)(b) Uredbe,
ob upoštevanju naslednjega:
(1)
Svet je s svojim sklepom 2004/664/ES z dne 24. septembra 2004 (3) odobril podpis in od 1. maja 2004 predpisal začasno uporabo Protokola k Evro-mediteranskemu sporazumu med Evropskimi skupnostmi in njihovimi državami članicami na eni strani in Arabsko republiko Egiptom na drugi, o upoštevanju pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji.
(2)
Ta protokol določa novo tarifno kvoto in spremembe obstoječih tarifnih kvot, ki so določene v Uredbi (ES) št. 747/2001.
(3)
Za izvajanje nove tarifne kvote in spremembo obstoječih tarifnih kvot je treba spremeniti Uredbo (ES) št. 747/2001.
(4)
Za leto 2004 je treba količine nove tarifne kvote in povečanje količin obstoječih tarifnih kvot izračunati sorazmerno z osnovnimi količinami, ki so opredeljene v Protokolu in z upoštevanjem dela obdobja, ki je poteklo pred 1. majem 2004.
(5)
Za lažje upravljanje nekaterih obstoječih tarifnih kvot, določenih v Uredbi (ES) št. 747/2001, je treba pri zaračunavanju tarifnih kvot, odprtih v skladu z Uredbo (ES) št. 747/2001, kakor je spremenjena s to uredbo, upoštevati količine, uvožene v okviru teh kvot.
(6)
Po pristopu Malte in Cipra k Evropski uniji, se mora v skladu z Uredbo (ES) št. 747/2001 tarifnim kvotam in referenčnim količinam za proizvode s poreklom iz teh dveh držav članic izteči veljavnost. Sklice na te kvote in referenčne količine je zato treba črtati.
(7)
Ker se Protokol k Evro-mediteranskemu sporazumu med EU in Egiptom začasno uporablja od 1. maja 2004, se ta uredba uporablja od istega datuma in začne veljati čimprej.
(8)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Uredba (ES) št. 747/2001 se spremeni, kot sledi:
1.
Člen 1 se nadomesti z naslednjim:
„Člen 1
Tarifne koncesije znotraj tarifnih kvot Skupnosti ali znotraj referenčnih količin
Kadar so proizvodi s poreklom iz Alžirije, Maroka, Tunizije, Egipta, Jordanije, Sirije, Libanona, Izraela, Zahodnega brega in Gaze ter Turčije, našteti v prilogah I do XI, sproščeni v prosti promet v Skupnosti, so v obdobjih in skladno z določbami iz te uredbe upravičeni do oprostitve ali znižane stopnje carin v okviru omejitev tarifnih kvot Skupnosti ali v okviru referenčnih količin.“
2.
Člen 3(2) se črta.
3.
Priloga IV se spremeni, kakor je navedeno v Prilogi k tej uredbi.
4.
Prilogi X in XI se črtata.
Člen 2
Količine, ki so bile v skladu z Uredbo (ES) št. 747/2001 sproščene v prosti promet v Skupnosti na začetku kvotnih obdobij in so 1. maja 2004 še vedno odprte v okviru tarifnih kvot pod zaporednimi številkami 09.1707, 09.1710, 09.1711, 09.1719, 09.1721 in 09.1772, se z začetkom veljavnosti te uredbe upoštevajo za zaračunavanje zadevnih tarifnih kvot, določenih v Prilogi IV k Uredbi (ES) št. 747/2001, kakor je spremenjena s to uredbo.
Člen 3
Uredba začne veljati z dnem objave v Uradnem listu Evropske unije.
Uporablja se od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. oktobra 2004

Labels: 3
18